**Հաստատում եմ՝**

**Համայնքի ղեկավար՝**

**Ն․ Հակոբյան**

**ՀԱՄԱՅՆՔԻ ԲՆԱՊԱՀՊԱՆԱԿԱՆ ՊԼԱՆ**

Ծաղկահովիտ խոշորացված համայնքը սոցիալ-տնտեսական զարգացմանհետ մեկտեղ, նպատակ ունիպահպանել շրջակա միջավայրը, նպաստել բնական ռեսուրսների պատշաճ կառավարմանը և համայնքում կայուն զարգացման սկզբունքների ներդրմանը՝ հաշվի առնելով առկա բնապահպանական խնդիրները և կարիքները։

Տվյալ բնապահպանական պլանը ներկայացնում է հնգամյա ժամկետում համայնքի կողմից նախատեսվող հիմնական գործողությունները ու միջոցառումները վերոհիշյալ նպատակին հասնելու համար․

* Համայնքի կարևորագույն բնապահպանական խնդիրներից է հողերի էրոզիան և դեգրադացիան, որը բերում է հողերի բերրիության նվազման և վնաս է հասցնում գյուղատնտեսությանը։Էրոզացված տարածքների վերականգման նպատակով Գերմանական միջազգային համագործակցության ընկերությունը (GIZ) և համայնքը իրականացնում են կենսաինժեներական փորձնական միջոցառումներ համայնքի Հնաբերդ (0.2 հա) և Գեղաձոր (0.8 հա) վարչական տարածքներում։ Համայնքը կիրականացնիստեղծված կենսաինժեներական տարածքների պահպանումը և նախատեսում է հետագայում կիրառել հաջողված փորձը այլ էրոզացված տարածքների վերականգման նպատակով։
* Արոտավայրերի անկանոն շահագործումը՝ գերարածեցումը,տարածքի կենսաբազմազանության վրա ազդող բացասական գործոններից է։ ՀՀ Գյուղատնտեսության նախարարության «Գյուղատնտեսական ծրագրերի իրականացման գրասենյակ» ՊՀ կողմից իրականացվող «Համայնքների գյուղատնտեսական ռեսուրսների կառավարման և մրցունակության» (CARMAC) ծրագրի շրջանակում համայնքի Բերքառատ, Գեղաձոր Հնաբերդ Լեռնապար, Նորաշեն վարչական տարածքների համար ստեղծվել և կիրառվում են արոտավայրերի կառավարման պլաններ։ Բացի դրանից, Գերմանական միջազգային համագործակցության ընկերությունը (GIZ) և համայնքը Գեղաձոր վարչական տարածքում նախատեսում են դեգրադացված բնական կերային հանդակների (արոտավայրերի և խոտհարքների) ընտրված տարածքներում բարելավման /վերականգնողական միջոցառումների փորձարկում» պիլոտային ծրագիրը։Գեղաձորի համար նաև լուրջ խնդիր են առաջացնում Գազ (*Astragalus* sp.) բուսատեսակի փշանման համակեցությունները, որոնք արդեն իսկ տարածվել են արոտավայրերի (շուրջ 3800 հա) ավելի քան 30% վրա ու տարեցտարի գրավում է նոր տարածքներ։ Այսպիսով, այդ տարածքների օգտագործումը անասնապահության նպատակով դառնում է անհնար` նվազեցնելով առկա արոտավայրերը։ Այս խնդիրը լուծելու նպատակով անհրաժեշտ է ներգրավել բուսաբանության և գյուղատնտեսության ոլորտի մասնագետների տարածքը հետազոտելու, վերլուծելու և անհրաժեշտ միջոցառումների վերաբերյալ առաջարկություններ նախապատրաստելու համար։
* Ծաղկահովիտ խոշորացված համայնքումանտառածածկ տարածքները սակավ են։ Որոշ վարչական տարածքներում, ինչպիսիք են Գեղարոտը, Լեռնապարը, Ծիլքարը և Ծաղկահովիտը նախկինում, հակաէրոզիոն նպատակով տնկվել են սոճու խիտ անտառտնկարքեր։ Ներկայումս անտառտնկման աշխատանքներ են իրականացվում Գերմանական միջազգային համագործակցության ընկերության (GIZ) կողմից։ Մասնավորապես հիմնվել են անտառտնկարքեր Հնաբերդ (11 հա) և Գեղաձոր (6.7 հա) վարչական տարածքներում։ 2018թ.-ին նախատեսվում է իրականացնել 5-10 հա անտառների հիմնման աշխատանքներ։ Համայնքը կարևորում ու արժևորում է անտառտնկարքերի հիմնման աշխատանքները։ Այդ նպատակով Հնաբերդ և Գեղաձոր վարչական տարածքներում նախատեսվում է ներգրավել մեկական աշխատակից (ֆինանսավորվելու է համայնքային բյուջեից) անտառտնկարքերի պահպանման և խնամքի միջոցառումներ իրականացնելու նպատակով։ Նախատեսվում է նաև հիմնել փոքր տնկարան ստեղծված անտառտնկարքերում տնկման աշխատանքների շարունակականությունը և երկարաժամկետ կայունությունը ապահովելու համար։
* Էկոտուրիզմի զարգացումը համայնքի առաջնահերթություններից է։ Համայնքում առկա են բազմաթիվ էկոզբոսաշրջային հետաքրքրություն ներկայացնող վայրեր, որոնցից են՝ Ծաղկահովիտ և Նորաշեն վարչական տարածքներում գտնվող քարանձավերը, Ծաղկահովիտում, Գեղաձորում և Հնաբերդում գտնվող հնավայրերը և այլն։ Գեղաձոր վարչական տարածքից Արագածի հյուսիսային գագաթ է տանում շուրջ 5-6 կմ երկարությամբ քայլարշավային արահետ, որը կարելի է նաև օգտագործել ոչ միայն քայլարշավների, այլ նաև որպես արտաճանապարհային ու լեռնային հեծանիվների համար երթուղի։ Առանձնակի գրավչություն է ներկայացնում Լեռնապար վարչական տարածքում առողջարանային նպատակով զբոսաշրջության խթանումը։ Տարածքում գտնվող սոճու անտառտնկարքերըսոճիների փոշոտման ժամանակահատվածում գրավում են այցելուների, որոնք շնչում են սոճիների կողմից արտադրվող բուժիչ միացություններ՝ ֆիտոնցիդներ։ Վերոհիշյալ վայրեր այցելությունները խթանելու նպատակով համայնքը նախատեսում է իրականացնել այցելուների համար զբոսաշրջային վայրերի պատշաճ ներկայացում, անհրաժեշտ ենթակառուցվածքների ստեղծում և համայնքի բնակիչների կողմից մատուցվող ծառայությունների կազմակերպում ու հզորացում։ Էկոտուրիզմի զարգացումը կբերի բնակիչների համար այլընտրանքային եկամտի աղբյուրների ստեղծմանը, ինչպես նաև համայնքի բնապահպանական իրավիճակի ու միաժամանակ սոցիալ-տնտեսական զարգացմանը։
* Համայնքի բոլոր վարչական տարածքներում իրականացվում է կանոնավոր աղբահանություն։ Համայնքի աղբավայրը գտնվում է Գեղադիր գյուղում։ Ծաղկահովիտ վարչական տարածքում արդեն իսկ տեղադրվել են աղբամաններ։ Համայնքը նախատեսում է տեղադրել աղբամաններ նաև այլ վարչական տարածքներում շրջակա միջավայրի աղտոտումը կենցաղային աղբով նվազեցնելու նպատակով։
* Համայնքի բնապահպանական և սոցիալ-տնտեսական հիմնարար խնդիրներից է ջրային ռեսուրսների հասանելիությունը, անվտանգությունը և կայուն կառավարումը։ Առանձնակի կարևորվում է ոռոգման սեզոնին վերին հոսանքում գտնվող Գեղաձոր վարչական տարածքի բնակչության կողմից խմելու ջրի ջրառը ոչ միայն խմելու այլ նաև ոռոգման նպատակով, որի արդյունքում մի շարք վարչական տարածքներում (Բերքառատ, Գեղադիր և այլն) ջրի հասանելիությունը անբավարար է։ Այս և մի շարք այլ խնդիրների լուծում տալու նպատակով համայնքը դիմել է ՀՀ Կառավարությանը ծրագրային առաջարկով կառուցել Գեղաձոր վարչական տարածքում ջրամբար, որը հնարավորություն կտա լուծել ավելի քան 22 բնակավայրի համար ջրի հասանելիության խնդիրը։ Մեկ այլ խնդիր է Միջնատուն համայնքի տարածքում չկանոնակարգված անասնապահության արդյունքում Ծաղկահովիտ ու Վարդաբլուր վարչական տարածքները սնուցող ջրի հոսքի կենսաբանական աղտոտումը, որը բացասական է ազդում ջրի որակի և բնակչության առողջության վրա։ Համայնքը նախատեսում է ցանկապատել ջրի հոսքը ողջ երկայնքով։
* Գերմանական միջազգային համագործակցության ընկերության (GIZ), ՀՀ Կառավարման ակադեմիայի և համայնքապետարանի համագործակցության շրջանակներում Էկոհամակարգային ծառայությունների վերաբերյալ դասընթաց է ներդրվելու Ծաղկահովիտ համայնքում։